หุ้นลงยังน่าซื้อ...ก่อนประกาศ QE2 ในวันที่ 3 พ.ย.นี้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

....พงศ์ภัทร ศิริพิพัฒน์
ตลาดหุ้นไทยในสัปดาห์ที่ผ่านมายังไม่สามารถผ่าน 1,000 จุด ที่เป็นตัวเลขจิตวิทยากลมๆ ได้ ทำจุดสูงสุดได้เพียง 999.51 จุดก่อนอ่อนตัวลง โดยในระหว่างสัปดาห์คำกล่าวของประธานเฟดที่ยังไม่ได้ให้รายละเอียดของ QE2 ส่งผลให้สินทรัพย์เสี่ยงส่วนใหญ่ปรับตัวลง ตลาดผิดหวังที่ยังไม่มีรายละเอียดถึงปริมาณการซื้อพันธบัตร ช่วงเวลาในการซื้อตลอดจนไปถึงการกล่าวว่า การใช้นโยบายทางการเงินยังมีข้อจำกัดส่งผลให้นักลงทุนเกิดความกังวล ส่วนทางฝั่งเอเชียจีนประกาศขึ้นดอกเบี้ยเหนือความคาดหมายอีก25 bps ยิ่งเป็นปัจจัยถ่วงทรัพย์เสี่ยงให้ปรับตัวลงอีก อย่างไรก็ตามตลาดหุ้นและสินทรัพย์เสี่ยงส่วนใหญ่ยังคงคาดการณ์ว่าเฟดจะมีการทำ QE2 ในต้นเดือน พ.ย.นี้ ทำให้การปรับฐานของสินทรัพย์เสี่ยงและหุ้นยังไม่รุนแรง ทางด้านฝั่งของผู้เล่นรายหลักอย่างนักลงทุนต่างชาติมียอดซื้อและขายสลับๆ กัน แต่ปริมาณการขายยังไม่อยู่ในระดับที่สูงมากนัก
ในมุมมองของเรา เรายังคงประเมินว่าการทำ QE2 ของสหรัฐยังคงเกิดขึ้นในวันที่ 3 พ.ย. แต่สิ่งที่ตลาดคอยติดตามและทำให้สินทรัพย์เสี่ยงปรับตัวขึ้นหรือลง จะอยู่ที่รายละเอียดในการทำ QE ไม่ว่าจะเป็นจำนวนเงินที่ใช้ในการอัดฉีดว่าจะสูงเพียงใดและตารางเวลาในการเริ่มซื้อพันธบัตร โดยเรามีความเห็นว่าเฟดจะประกาศ QE2 ในการประชุมครั้งนี้ เป็นไปในทิศทางเดียวกับผลการประชุม FOMC ครั้งที่ผ่านมา ที่เสนอว่าควรจะมีการดำเนินนโยบายทางการเงินเพื่อไม่ได้เศรษฐกิจชะลอตัวลงไปมากกว่านี้ 
ซึ่งหากไม่มีการดำเนินการใดๆ เลยเศรษฐกิจของสหรัฐจะไม่สามารถกลับคืนสู่ภาวะปกติได้ โดยในปัจจุบันอัตราการว่างงานของสหรัฐยังคงอยู่ในระดับสูงถึง 9.6% ในขณะที่ภาวะปกติควรอยู่ที่ระดับ 55.5% เท่านั้น ส่วนตัวเลขเงินเฟ้อในขณะนี้อยู่ต่ำกว่าปกติ ปัจจุบันอยู่ที่ 1.1% ในขณะที่ช่วงปกติควรอยู่ที่ระดับ 22.2% ทำให้โดยรวมแล้วเฟดไม่มีทางเลือกมากนักและต้องประกาศ QE2 ในการประชุมครั้งนี้ก่อนที่จะสายเกินไป 
โดยล่าสุดเจ้าหน้าที่เฟดได้ออกมาให้ข้อมูลว่า หากจะดำเนินนโยบายอีกรอบจะต้องเป็นจำนวนที่มากพอที่จะสร้างความแตกต่าง ทำให้คาดว่าจำนวนที่จะทำไม่น่าจะทำให้ตลาดผิดหวัง ซึ่งเบื้องต้นมีการคาดการณ์กันว่าจะอยู่ที่ 5 แสนล้านเหรียญสหรัฐในก้อนแรก โดยแบ่งเป็นการทำทุกเดือนเดือนละ 1 แสนล้านเหรียญสหรัฐ ซึ่งหากมีการดำเนินการทันทีจะส่งผลบวกต่อสินทรัพย์เสี่ยงให้ปรับตัวขึ้นโดยตรง 
สำหรับสัญญาณชี้นำถึงการออกมาตรการ QE เพื่อไว้ดูความคาดหวังของตลาดต่อเรื่อง QE เรายังคงแนะนำให้ดูอัตราผลตอบแทนพันธบัตรสหรัฐและค่าเงินเหรียญสหรัฐ โดยหากทั้งสองปัจจัยยังปรับตัวลง หมายถึง ตลาดคาดว่าเฟดจะยังทำ QE ในปริมาณที่มากพอ เนื่องจากตลาดบอนด์สหรัฐและค่าเงินเหรียญสหรัฐจะเป็นตลาดที่ไวต่อประเด็นเรื่องดังกล่าวมากที่สุด ทำให้เห็นถึงการคาดการณ์ของตลาดได้ โดยในปัจจุบันสัญญาณชี้นำทั้งสองยังคงปรับตัวลง ซึ่งเป็นสัญญาณว่าเฟดน่าจะทำ QE ในปริมาณมากพอและช่วงเวลาที่เหมาะสม ซึ่งจะส่งผลเชิงบวกต่อสินทรัพย์เสี่ยงได้ หากเฟดยังทำ QE เราประเมินว่าการปรับฐานของตลาดหุ้นยังเป็นไปอย่างจำกัดจากสภาพคล่องของโลกที่ยังอยู่ในระดับสูง 
ส่วนปัจจัยในประเทศความกังวลต่อเรื่องการออกมาตรการสกัดการแข็งค่าของค่าเงินบาทลดลง จากค่าเงินบาทเริ่มชะลอการแข็งค่า โดยแกว่งตัวที่บริเวณ 29+/บาท/เหรียญสหรัฐ และค่าเงินเหรียญสหรัฐชะลอการอ่อนค่าหลัง รมว.คลังสหรัฐกล่าวในซิลิคอนวัลเลย์ว่า สหรัฐจะไม่ดำเนินกลยุทธ์การลดค่าเงินเหรียญสหรัฐเพื่อความได้เปรียบเชิญแข่งขันทางเศรษฐกิจ ทำให้เงินเหรียญสหรัฐแข็งค่าขึ้นช่วงสั้น แต่อย่างไรก็ตาม ในระยะกลางยาวเราประเมินว่าเงินเหรียญสหรัฐยังมีความเสี่ยงจากผลกระทบของการทำ QE2 ของสหรัฐ 
ทิศทางเทคนิคในระยะสั้นยังคาดว่าตลาดจะจบการพักฐานและกลับมาแกว่งตัวขึ้นเพื่อทดสอบ 1,000 หรือ 1,020 จุดได้ หากการพักฐานยังไม่หลุดต่ำกว่า 980 จุดเช่นในปัจจุบัน ส่วนธีมการลงทุนในระยะกลางช่วงเวลาประชุมเฟดเริ่มใกล้เข้ามาทุกที เรายังคงคาดว่าการทำ QE2 จะส่งผลให้ค่าเงินเหรียญสหรัฐอ่อนค่าลงและเกิดแครีเทรดในเงินเหรียญสหรัฐ มีเม็ดเงินไหลเข้าตลาดเกิดใหม่ ฉะนั้นแนะนำให้ซื้อหุ้นได้โดยเฉพาะหากมีช่วงปรับตัวลง และรอไปจนถึงช่วงการประชุมเฟดในวันที่ 3 พ.ย.นี้